OpenLLM-France/wikimedia huggingface dataset:
# Harvard (Massachusetts)

Harvard és una població dels Estats Units a l'estat de Massachusetts. Segons el cens del 2000 tenia 5.981 habitants.

## Demografia

Segons el cens del 2000, Harvard tenia 5.981 habitants, 1.809 habitatges, i 1.494 famílies. La densitat de població era de 87,6 habitants/km².
Dels 1.809 habitatges en un 44,7% hi vivien nens de menys de 18 anys, en un 73,4% hi vivien parelles casades, en un 6,9% dones solteres, i en un 17,4% no eren unitats familiars. En el 14,3% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,18.
Per edats la població es repartia de la següent manera: un 26,6% tenia menys de 18 anys, un 4% entre 18 i 24, un 29,5% entre 25 i 44, un 32,3% de 45 a 60 i un 7,6% 65 anys o més.
L'edat mediana era de 41 anys. Per cada 100 dones de 18 o més anys hi havia 133,6 homes.
La renda mediana per habitatge era de 107.934 $ i la renda mediana per família de 119.352$. Els homes tenien una renda mediana de 90.937 $ mentre que les dones 49.318$. La renda per capita de la població era de 40.867$. Entorn del 0,5% de les famílies i el 2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harvard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Harvard». American Fact Finder. Oficina del Cens dels Estats Units, 12-01-2010.
# Catàstrofe solar

Catàstrofe solar (títol original: Solar Crisis) és un film de ciència-ficció japoneso-estatunidenca dirigida per Richard C. Sarafian, estrenada l'any 1990. Richard C. Sarafian va renegar d'aquest film, sortint als crèdits Alan Smithee. Ha estat doblada al català.

## Argument

Els científics han previst una gegantina erupció solar que podria tocar la Terra amb conseqüències desastroses. Una tripulació d'astronautes és enviada a bord d'una nau espacial cap al Sol per enviar una bomba capaç de desviar la trajectòria de l'erupció solar i així estalviar els efectes a la Terra…

## Repartiment

* Tim Matheson: Steve Kelso
* Charlton Heston: Almirall Skeet Kelso
* Peter Boyle: Arnold Teague
* Jack Palance: Travis
* Dorian Harewood: Borg
* Paul Williams: Freddy la Bomba (veu)
* Brenda Bakke: Claire Beeson
* Michael Berryman: Matthew
* Roy Jenson: patró del bar
* Paul Koslo: Haas
* Larry Duran: un bandit

## Premis i nominacions
### Nominacions

* Premi Saturn 1994:
** Millors efectes especials (Richard Edlund)

## Referències

* ↑ «trivia». ImdB.
* ↑ «Catàstrofe solar». esadir.cat.
* ↑ «Solar Crisis». The New York Times.
* ↑ «premis». ImdB.
# Harvard (Illinois)

Harvard és una ciutat dels Estats Units a l'estat d'Illinois. Segons el cens del 2000 tenia 7.996 habitants.

## Demografia

Segons el cens del 2000, Harvard tenia 7.996 habitants, 2.610 habitatges, i 1.853 famílies. La densitat de població era de 578,1 habitants/km².
Dels 2.610 habitatges en un 39,7% hi vivien nens de menys de 18 anys, en un 53,8% hi vivien parelles casades, en un 11,1% dones solteres, i en un 29% no eren unitats familiars. En el 24% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,05 i el nombre mitjà de persones que vivien en cada família era de 3,56.
Per edats la població es repartia de la següent manera: un 30,1% tenia menys de 18 anys, un 12,7% entre 18 i 24, un 31,3% entre 25 i 44, un 16,8% de 45 a 60 i un 9,1% 65 anys o més.
L'edat mediana era de 29 anys. Per cada 100 dones de 18 o més anys hi havia 105,9 homes.
La renda mediana per habitatge era de 44.363 $ i la renda mediana per família de 48.087 $. Els homes tenien una renda mediana de 30.578 $ mentre que les dones 23.750 $. La renda per capita de la població era de 17.253 $. Aproximadament el 6,9% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harvard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Harvard». American Fact Finder. Oficina del Cens dels Estats Units, 12-01-2010.
# Celi Vibenna

Celes o Celi Vibenna (llatí: Cæles o Cælius Vibenna) va ser el cap d'un exèrcit etrusc que va anar suposadament a l'antiga Roma per invitació d'un dels primers reis romans i es va instal·lar amb les seves forces al turó que després s'anomenà Celi. També es deia que fou el fundador de la família Cèlia.
Segons Tàcit això va passar en temps de Tarquini Prisc, i aquesta notícia estaria d'acord amb un passatge mutilat dels Fasti, on es diu també que Caeles i Vibenna eren germans. Però Dionís i Varró diuen que Celi Vibenna va fer cap a Roma en temps de Ròmul per a ajudar-lo en la lluita contra els sabins. Segons les fonts etrusques conservades per l'emperador Claudi, Servi Tul·li era un lloctinent de Celi Vibenna i tots dos dirigien un exèrcit que va patir diverses derrotes. Finalment amb el que en restava de les tropes de Celi, Servi Tul·li es va establir a Roma, al mont Celi, donant-li al turó el nom del seu antic comandant. Servi va arribar a ser rei. És probable que aquests diferents relats es refereixin a dues migracions etrusques a Roma, on Caeles Vibenna es presentava com el líder de les dues.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 532.
# Harvard College Observatory

El Harvard College Observatory (o HCO) és un observatori astronòmic. Compta amb una institució que gestiona una sèrie d'edificis, institucions de menor importància i instruments diversos utilitzats per diferents investigacions astronòmiques; pertany al Departament d'Astronomia de la Universitat Harvard i està ubicat a la ciutat de Cambridge, Massachusetts, Estats Units: fou fundat l'any 1839.
Disposa d'un refractor acromàtic de 38cm d'obertura que fou, durant 20 anys (1847-1867), el major dels Estats Units; fou fabricat a Europa per la companyia alemanya "Merz i Mahler" de Múnic (Alemanya), famosos òptics constructors d'altres importants telescopis.
Actualment, juntament amb el Smithsonian Astrophysical Observatory (S.A.O.) forma part del Smithsonian Center for Astrophysics.
El seu primer director (sense salari) fou el rellotger i astrònom aficionat William Cranch Bond (1789-1859), qui, després de la seva mort, seria succeït pel seu fill George Phillips Bond (1825-1865).
En aquestes instal·lacions, entre els anys 1847 i 1852 es duren a terme els primers treballs astrofotogràfics estatunidencs, concretament la fotografia de la Lluna i més tard el brillant estel Vega. Durant una vintena d'anys es dedicà a l'observació visual dels planetes i estels fins que el 1877, amb el nomenament del quart director Edward Charles Pickering, s'abandonà aquest tipus d'activitats per dedicar-s'hi plenament a la fotografia estel·lar. El seu germà petit William Henry Pickering, també n'efectuà nombroses observacions, treballs i estudis en les seves instal·lacions, establint (el 1900) un observatori provisional a Mandeville (Jamaica), per efectuar-hi observacions del planeta Mart.
En l'actualitat, amb instruments més avançats, es dedica a l'estudi del medi interestel·lar, estels i objectes compactes, astronomia extragalàctica i física estel·lar.
# Celia Cánovas Essard

Celia Cánovas Essard (Barcelona, 10 de setembre de 1966) és una advocada i política catalana, senadora al Senat d'Espanya en la XI i XII Legislatures.
Llicenciada en dret per la Universitat Autònoma de Barcelona, treballa com a advocada especialitzada en dret civil i penal, assessorant empreses del sector immobiliari i geriàtriques dins de la firma Abogados Cánovas.
Vinculada políticament a Podem, fou escollida senadora per la província de Tarragona a les eleccions generals espanyoles de 2015 i 2016 en la candidatura En Comú Podem.

## Referències

* ↑ «Web d'Abogados Cánovas». Arxivat de l'original el 2016-01-25. [Consulta: 24 gener 2016].
* ↑ Fitxa del Senat
# Resolució 216 del Consell de Seguretat de les Nacions Unides

La Resolució 216 del Consell de Seguretat de les Nacions Unides, aprovada per unanimitat el 12 de novembre de 1965, l'endemà de declaració unilateral d'independència de l'Imperi Britànic de la dependència britànica de la Colònia de Rhodèsia com la República de Rhodèsia. La votació va ser de deu contra cap, amb l'abstenció de França.
En els dos paràgrafs operatius de la resolució, el Consell de Seguretat:
* Condemna la declaració unilateral d'independència "feta per una minoria racista minoria" a Rhodèsia del Sud.
* Demana a tots els estats que rebutgin el reconeixement del "règim minoritari racista il·legal" de Rhodèsia del Sud i que se abstenguin de prestar-li assistència.
La Resolució 216 va ser seguida el 20 de novembre per la resolució 217, en la qual el Consell de Seguretat va elaborar a més la condemna del règim de la DUI i va proposar els passos a seguir per fer front a la crisi.

## Vegeu també

* Llista de resolucions del Consell de Seguretat de les Nacions Unides 201 a la 300 (1965 - 1971)

## Enllaços externs

* PDF Text de la Resolució a UN.org
# Casal de Vilalba

Casal de Vilalba és una casa del municipi de la Roca del Vallès declarada bé cultural d'interès nacional.

## Descripció

Gran casal, aixecat a mitjan segle xix, sobre vestigis romànics i gòtics.
Té una planta complexa amb diferents cossos annexes. A les galeries nord i est hi ha una galeria d'arcades. Davant de la façana nord hi ha un pati tancat per un porxo amb arcs de mig punt que consta de planta baixa, teulada plana i balustrada a la part superior. Aquest porxo enllaça amb la porta d'entrada, aquesta continua per la façana est fins a crear un gran pati enfront de la façana de migdia. A la façana, restaurada en el 1951, s'hi conserva una llinda original amb l'anagrama de Crist.
Queden restes de l'antiga torre amb espitlleres, dins de la casa, amb l'antiga porta de ferro i fusta d'accés a l'antic castell. També a l'interior de la casa es conserva un espai amb lluerna zenital, de quatre pisos, cupulat i amb arcs ogivals.
A l'interior hi ha una capella d'una nau, coberta amb volta de canó, amb dos arcs torals, absis carrat i altar de fusta policromada. La casa està envoltada de boscs, prats i jardins. A la darreria del segle xx han fet un golf als terrenys adjacents.

## Història

La Vileta anomenada Vilalba se cita per primer cop el 932 quan Teodoric, bisbe de Barcelona consagra i dota l'església de Sant Genís amb aquest bé. Del 996 data l'escriptura de Ramon Borrell, conservat a l'Arxiu de la Corona d'Aragó. El mateix el 1013 i altres documents del 1471, 1713…
Després fou del monestir de Montserrat però amb la desamortització de 1836, ho adquirí per subhasta Marià Borrell i de Miralpeix, que transformà l'antic edifici en el casal actual. El desembre de 1919 el comprà Francisco Rivière Chavany per obrir noves possibilitats d'inversió diferents de la industrial i al mateix temps per crear una casa on poder reunir tota la família a mida que aquesta anès creixent.

## Referències

* 1 2 3 4 5 6 «Casal de Vilalba». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 agost 2014].
# Centre Aquàtic Nacional de Pequín

El Centre Aquàtic Nacional és un pavelló esportiu a Beijing (Xina) on es van celebrar les competicions de natació, natació sincronitzada i salts dels Jocs Olímpics d'Estiu de 2008 i també se celebrarà la competició de cúrling dels Jocs Olímpics d'Hivern de 2022. Per el seu disseny s'assembla a un enorme cub de gel, per la qual cosa és conegut com a Cub d'aigua, o abreujat [H₂O]$^3$.
Està situat en el Parc Olímpic, districte de Chaoyang, al nord de la capital xinesa, a pocs metres de l'Estadi Nacional.

## Arquitectura

El Water Cube va ser dissenyat per la firma d'arquitectes PTW Architects australiana, CSCEC International Design & Arup amb Structural Engineers Arup que es van encarregar de l'estructura. L'estructura va ser construïda per CSCEC (China State Construction Engineering Corporation). Comprenent un marc espacial d'acer, aquesta és la major estructura ETFE recoberta del món amb més de 100.000 m² de coixins ETFE que només tenen un grossor de vuit per mil de polzada en total, el revestiment ETFE permet més entrada de llum i major calor que el cristall tradicional, causant una disminució del 30% en despeses d'energia.

## Referències

* ↑ https://web.archive.org/web/20080528141341/http://images.beijing-2008.org/20061226/Img214004757.jpg
* ↑ PTW

## Enllaços externs

* Lloc web oficial (anglès)
* 'The Water Cube', National Swimming Centre, Beijing, Xina (anglès)
# Centre Artesà Tradicionàrius

El Centre Artesà Tradicionàrius (CAT) és un espai situat a la plaça d'Anna Frank s/n, al barri Vila de Gràcia del Districte de Gràcia de Barcelona, molt a prop de l'estació del metro de Fontana, i especialment concebut per preservar i fomentar la música tradicional. Les melodies, les harmonies i els ritmes que conformen un munt de peces de l'època en què no hi havia aparells electrònics per escoltar música són els protagonistes d'aquest popular espai de Gràcia. En els seus quasi vint anys d'existència, el Centre Artesà Tradicionàrius, inaugurat en 1993 a iniciativa de l'Associació Cultural TRAM, ha tingut un paper fonamental en la recuperació de la música tradicional. I el continua tenint. Cada any, nombrosos instrumentistes, cantants, dansaires i espectadors hi contribueixen, i en gaudeixen.
El CAT programa de forma regular concerts, balls i sessions d'improvisació i intercanvi entre solistes i grups. A més, s'hi fan tallers d'aprenentatge d'instruments (acordió diatònic, percussió, gralla, violí, flabiol, etc.) i de dansa. Tot i que acull preferentment música tradicional catalana, també hi tenen cabuda grups i solistes d'altres tradicions musicals, no només de l'estat espanyol sinó també d'altres territoris (Occitània, França, Itàlia, Irlanda, Grècia, etc.).

## Referències

* ↑ «El CAT, més de vint anys apostant per la música tradicional folk». Ajuntament de Barcelona, 19-11-2014. Arxivat de l'original el 2018-01-10. [Consulta: 18 gener 2009].
* 1 2 «Centre Artesà Tradicionàrius». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).

## Vegeu també

* Música tradicional dels Països Catalans

## Enllaços externs

* Pàgina oficial
# Harvard-Smithsonian Center for Astrophysics

El Harvard–Smithsonian Center for Astrophysics (CfA) o Centre d'Astrofísica de la Universitat Harvard i la Smithsonian Institution, és una de les principals institucions mundials en astrofísica. Aquest centre va ser fundat el 1973 sota la forma jurídica de joint venture entre la Smithsonian Institution i la Universitat Harvard. En aquesta institució es fa recerca científica en els camps de l'astronomia, les ciències de l'espai i l'educació científica. La missió d'aquest centre és avançar en el coneixement i comprenssió de l'univers a través de la recerca i l'educació en astronomia i astrofísica.
El centre consta dels observatoris Harvard College Observatory i Smithsonian Astrophysical Observatory. Les instal·lacions principals del centre es troben a Concord Avenue i Garden Street, (60 Garden Street, Cambridge, Massachusetts. A més té instal·lacions preparades per rebre dades mundials de satèl·lits. L'actual director del CfA, des de 2004, ésCharles R. Alcock. El director de 1982 fins a 2004 va ser Irwin I. Shapiro.

## Observatoris situats en la superfície terrestre

* Fred Lawrence Whipple Observatory
* Magellan telescopes
* MMT Observatory
* South Pole Telescope
* Submillimeter Array
* 1.2-Meter Millimeter-Wave Telescope
* Very Energetic Radiation Imaging Telescope Array System (VERITAS)

## Observatoris situats en l'espai

* Chandra X-ray Observatory
* Hinode
* Kepler
* Solar Dynamics Observatory (SDO)
* Solar and Heliospheric Observatory (SOHO)
* Spitzer Space Telescope

## Plans

* Giant Magellan Telescope
* Murchison Widefield Array
* Square Kilometer Array
* Pan-STARRS
* Large Synoptic Survey Telescope
* Constellation-X Observatory

## Directors

* George B. Field: 1973–1982
* Irwin I. Shapiro: 1982–2004
* Charles R. Alcock: 2004–Actualment

## Origen dels fons

En l'any financer 2010,els fons provenien de:
* NASA: 70%
* Smithsonian, fons federals: 22%
* National Science Foundation: 4%
* United States Department of Energy: 1%
* Annenberg Foundation: 1%
* Donacions: 1%
* Altres: 1%

## Referències

* ↑ «Alcock to lead the CfA: Astrophysicist noted for 'dark matter' studies to take helm at observatories». Harvard Gazette, 20-05-2004 [Consulta: 25 desembre 2007]. «Còpia arxivada». Arxivat de l'original el 2006-09-03. [Consulta: 22 febrer 2013].
* ↑ «Harvard-Smithsonian Center for Astrophysics Celebrates 25 Years». Harvard University Gazette, 15-10-1998 [Consulta: 26 febrer 2007]. Arxivat 2016-04-18 a Wayback Machine. «Còpia arxivada». Arxivat de l'original el 2016-04-18. [Consulta: 22 febrer 2013].

## Enllaços externs

* CfA Homepage
# Hasan Baba

Hasan Baba fou dey d'Alger del començament del 1682 al 22 de juliol de 1683.
Fou un cap corsari (rais) i va prendre part a la revolució del 1671 que va enderrocar el poder dels aghas i el va substituir pels deys. El primer dey fou Hadjdj Muhammad Triki (1671-1682), un vell rais corsari, amb la filla del qual es va casar i al que va aconsellar. Quan va arribar la notícia que una flota francesa venia cap a Alger, el dey va fugir a Trípoli de Líbia, i absent el dey, Hasan Baba es va apoderar sense problemes del poder.
Va fer una expedició contra els marroquins que amenaçaven Tlemcen però va tornar ràpidament perquè la flota francesa dirigida per Duquesne ja era prop d'Alger on va arribar el dia 29 de juliol de 1682. La ciutat fou bombardejada fins al 12 de setembre, però Hasan va saber controlar la situació fins que els francesos se'n van anar. El 1683 Duquesne va retornar i el 26 de juny va reprendre el bombardeig. Hasan va acceptar negociar i va lliurar alguns ostatges entre els quals un rais que considerava el seu rival, de nom Hadjdj Husayn conegut com a Mezzomorto, però aquest, molt hàbilment, va saber guanyar el suport de Duquesne que el va alliberar i amb el suport d'altres corsaris va atacar a Hasan que fou mort ràpidament el 22 de juliol. Husayn va assolir poder.

## Bibliografia

* H. de Grammont, Histoire d'Alger sous la domination turque, París 1887.
# Resolució 2360 del Consell de Seguretat de les Nacions Unides

La Resolució 2360 del Consell de Seguretat de les Nacions Unides fou adoptada per unanimitat el 21 de juny de 2017. El Consell va ampliar les sancions contra grups armats a la República Democràtica del Congo per un any fins al 31 de juliol de 2018 i va ampliar aquestes sancions als que atacaven la MONUSCO o al personal de l'ONU.
El representant congolès va dir que no es tractava del comerç il·legal de recursos naturals del Congo. Amb aquest comerç, es finançaven els grups armats. Les sancions també es van aplicar a les empreses multinacionals, els països de trànsit i els països de destinació.
La MONUSCO també havia de fer una millor investigació abans de notificar fets, va dir. Per exemple, havia aparegut recentment que només una motocicleta havia estat enterrada en el lloc d'una fossa comuna.

## Contingut

Les sancions contra tot aquell que van minar la pau, l'estabilitat i la seguretat al Congo des de l'any 2003, que consistien en embargament d'armes, prohibicions de viatjar i congelació d'actius, es van ampliar fins al 31 de juliol de 2018. Aquestes van incloure les Forces Democràtiques per l'Alliberament de Ruanda (FDLR), les ADF i l'Exèrcit de Resistència del Senyor. El Consell va decidir que també s'inclouria la cooperació amb atacs contra la MONUSCO o el personal de l'ONU.
El mandat del grup d'experts que investigava les violacions de les sancions, les xarxes de suport als grups armats, el comerç d'armes i les violacions de drets humans es va ampliar fins l'1 d'agost de 2018. A causa de les circumstàncies excepcionals en què havia treballat el grup, es va concedir aquest ajornament fins al 15 d'agost de 2017.

## Referències

* 1 2 Nacions Unides. «SC extends, expands sanctions against DRC to cover those attacking peacekeepers, adopting r.2360», 21-06-2017.

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org
# Hasan Bey-zade

Hasan Bey-zade († 1636/1637) fou un historiador otomà.
Va escriure una notable Història dels Otomans. Va escriure també un recull de màximes de govern.

## Referències

Enciclopèdia de l'Islam, Vol. III, pag. 255-256
# Resolució 2362 del Consell de Seguretat de les Nacions Unides

La Resolució 2362 del Consell de Seguretat de les Nacions Unides fou adoptada per unanimitat el 29 de juny de 2017. El Consell va ampliar les mesures contra l'exportació il·legal de petroli de Líbia fins al 15 de novembre de 2018. A partir d'aquest moment, aquestes mesures també s'apliquen als productes refinats del petroli.

## Observacions

El representant egipci va dir que les mesures relacionades amb la prohibició de les exportacions havien de basar-se en informació fiable. El valor del tràfic de petroli procedent de Líbia es va estimar en uns 325 milions d'euros anuals. Egipte també volia aixecar l'embargament d'armes contra l'exèrcit del govern. Després de tot, era l'única organització del país que podia actuar contra el terrorisme.
La pròpia Líbia estava decebuda perquè les sancions havien causat importants pèrdues financeres. El representant libi va dir que no estava totalment justificat. La congelació dels fons de la Institució d'Inversions de Líbia havia causat una pèrdua de més de mil milions de dòlars. Totes les institucions financeres del país estaven en perill, però no s'escoltaven les advertències al Consell de Seguretat sobre el possible "desastre". El grup d'experts havia recomanat reinvertir els fons congelats a Líbia, però això no s'havia fet.

## Contingut

El govern d'acord nacional va haver de prendre mesures contra l'exportació il·legal de petroli i productes refinats per part d'institucions governamentals al marge del govern reconegut. Aquestes institucions formaven part de governs paral·lels no reconeguts, que no formaven part de l'acord conclòs l'any 2015. Amb aquesta finalitat, calia supervisar la petroliera nacional, el Banc Central i la societat nacional d'inversions.
Les mesures adoptades per la resolució 2146 contra aquestes exportacions il·legals es van ampliar fins al 15 de novembre de 2018. Els països membres havien d'excloure dels seus ports els vaixells que estaven en la llista negra del Comitè de Sancions, i se'ls permetia inspeccionar vaixells sospitosos a alta mar. El grup d'experts que supervisava les sancions contra Líbia va ser prorrogat fins a la mateixa data.
El govern de l'acord nacional encara estava autoritzat a demanar excepcions a l'embargament d'armes per armar els seus propis serveis de seguretat en la lluita contra Estat islàmic, Ansar al-Xaria i altres grups terroristes vinculats a Al Qaeda. Es va demanar que es millorés la gestió de les armes.
La prohibició de viatjar i les sancions financeres que es van aplicar a qualsevol persona que amenaçava la pau, l'estabilitat o la seguretat a Líbia es van ampliar a aquells que preparessin o cometessin atacs contra personal de l'ONU, inclosos els membres del grup d'experts.

## Referències

* 1 2 3 Nacions Unides. «Unanimously adopting r.2362, SC extends mandate of expert panel on Libya, sanctions related to illicit petroleum exports», 29-06-2017.

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org